A hulladékká vált gépjárművekről szóló kormányrendelet tervezetének célja, hogy a hulladékról szóló 2012. évi CLXXXV. törvény (a továbbiakban: Ht.) 2013. évi módosítása alkalmával bevezetett új hulladékgazdálkodási szereplő, nevezetesen a gyűjtő tekintetében a részletszabályok a hulladékká vált gépjárművekről szóló kormányrendeletben is megjelenjenek. Mindezen túlmenően arra is szükség van, hogy a kormányrendelet – a Ht. megelőzéssel és újrahasználatra előkészítéssel kapcsolatos célkitűzéseivel összhangban – a hulladékká vált gépjárművek egyes alkatrészeinek újrahasználatra előkészítése vonatkozásában is szabályokat írjon elő, továbbá pontosításra kerüljenek a fogalom-meghatározások, valamint a bontásra vonatkozó szabályok.